CELEX: 62008TN0565
Language: sl
Date: 2008-12-17 00:00:00
Title: Zadeva T-565/08: Tožba, vložena 17. decembra 2008 – Corsica Ferries France proti Komisiji

7.3.2009   
            
            
               SL
            
            
               Uradni list Evropske unije
            
            
               C 55/38
            
         Tožba, vložena 17. decembra 2008 – Corsica Ferries France proti Komisiji
   (Zadeva T-565/08)
   (2009/C 55/68)
   Jezik postopka: francoščina
   Stranki
   
      Tožeča stranka: Corsica Ferries France SAS (Bastia, Francija) (zastopnika: S. Rodrigues in C. Bernard-Glanz, odvetnika)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               ta tožba naj se razglasi za dopustno;
            
         
               —
            
            
               za nično naj se razglasi odločba Komisije z dne 8. julija 2008 glede pomoči za prestrukturiranje, ki jo je Francija namenila Société Nationale Maritime Corse-Méditerranée (SNCM);
            
         
               —
            
            
               toženi stranki naj se naloži plačilo vseh stroškov.
            
         Tožbeni razlogi in bistvene trditve
   Tožeča stranka predlaga razglasitev ničnosti Odločbe Komisije C(2008) 3182 konč. z dne 8. julija 2008, s katero je Komisija ugotovila, da:
   
               —
            
            
               nadomestilo, ki ga je Francoska republika izplačala družbi Société Nationale Maritime Corse-Méditerranée (v nadaljevanju: SNCM) v znesku 53,48 milijona EUR v okviru obveznosti javnih storitev, pomeni nezakonito državno pomoč, ki pa je združljiva s skupnim trgom;
            
         
               —
            
            
               prodaja družbe SNCM po prenizki ceni, namreč za 158 milijonov EUR, prevzem odgovornosti s strani Compagnie Générale Maritime et Financière (v nadaljevanju: CGMF) za socialne ukrepe glede zaposlenih – v znesku 38,5 milijona EUR ter skupna in istočasna rekapitalizacija SNCM s strani CGMF v znesku 8,75 milijona EUR, niso državne pomoči; in
            
         
               —
            
            
               pomoč pri prestrukturiranju v znesku 15,81 milijona EUR, ki ga je Francoska republika dala družbi SNCM, je nezakonita državna pomoč, ki pa je združljiva s skupnim trgom.
            
         Tožeča stranka v podporo tožbi navaja dva tožbena razloga:
   
               —
            
            
               neobrazložitev in kršitev pravic obrambe tožeče stranke in pravice do učinkovitega pravnega sredstva, ker naj bi bilo v izpodbijani odločbi prečrtanih preveč podatkov in informacij, tako da tožeča stranka ni mogla razumeti vsebine, obrazložitve in obsega izpodbijane odločbe;
            
         
               —
            
            
               kršitev členov 87 in 88 ES ter njihovih izvedbenih pravil, zlasti smernic Skupnosti za državne pomoči za reševanje in prestrukturiranje podjetij v težavah, in sicer zaradi napačne oziroma nepopolne presoje glede kapitalskega prispevka 53,48 milijona EUR v okviru nadomestila za javne storitve, glede prodaje SNCM po prenizki ceni 158 milijona EUR, glede kapitalskega vložka CGMF v znesku 8,75 milijona EUR, glede socialnega ukrepa v znesku 38,5 milijona EUR in glede zneska 22,5 milijona EUR, ki je bil priglašen v okviru pomoči za prestrukturiranje.